Гидробиология

Гидробиология - (гидро... жана биология) – сууда жашаган организмдер, алардын жашоо шарттары, өз ара байланыштары, океан-деңиздер менен агын суулардын биологиялык продуктуулугу жөнүндөгү илим. Суунун физикалык-географиялык өзгөчөлүктөрү (химиялык курамы, эриген газдар, алардын саны, суунун тунуктугу ж. б.) андагы организмдерге жана алардын тиричилик аракеттерине жараша болот. Гидробиологиянын негизги милдеттери: суудагы процесстерди башкаруу, башкача айтканда кишиге пайдалуу организмдерди көбөйтүү, керексиздерин азайтуу, суунун биологиялык продуктуулугун жогорулатуу. Гидробиологияга суудагы калдыктар менен булганычтарды изилдөө, сууларды булгануудан тазалоо жолдорун иштеп чыгуу да кирет. 
Категория:Биология
 Колдонулган адабияттар 
 “Кыргызстан” улуттук энциклопедиясы: 2-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2007. 808 бет, илл. ISBN 978 9967-14-055 -4